laion/Wikipedia-Exotic huggingface dataset:
არქტიკული ოლქი

არქტიკული ოლქი — ზღვის ერთ-ერთი ზოოგეოგრაფიული ოლქი. არქტიკულ ოლქსა და ბორეალურ ოლქს შორის საზღვარი ატლანტის ოკეანის მხრიდან გადის ლაბრადორიდან გრენლანდიის კიდემდე და შემდეგ კოლის ნახევარკუნძულამდე, წყნარ ოკეანეში კი — ბერინგის სრუტის მიდამოში. არქტიკული ოლქის ფაუნა მრავალფეროვანია, შეიცავს 3000-ზე მეტ სახეობას. მათ შორის აღსანიშნავია ფსკერის ფორამინიფერები (200-ზე მეტი სახეობა), ღრუბლები (150-მდე სახეობა), ჰიდროიდული პოლიპები და მედუზები (100-ზე მეტი სახეობა), მრავალჯაგრიანი ჭიები (300-მდე სახეობა), ხავსელები (300-მდე სახეობა), კიბოსნაირებიდან — ნიჩაბფეხიანები (100-მდე სახეობა), ტოლფეხიანები და ამფიპოდები (500-მდე სახეობა), მოლუსკები (300-მდე სახეობა), კანეკლიანები (80-მდე სახეობა). თევზებიდან არქტიკული ოლქიდან ყველაზე დამახასიათებელია ორაგულისებრნი, სიგისებრნი, ვირთევზასებრთა ზოგიერთი წარმომადგენელი, კამბალისებრნი, აგრეთვე ფსკერის პატარა თევზები — ლიპარისები, ლიკოდები და სხვ. არქტიკულ ოლქში ბევრია ძუძუმწოვრებიც. ფარფლფეხიანებიდან საყურადღებოა გრენლანდიის ჩვეულებრივი და ქოჩორა სელაპები, მორჟი ანუ ლომვეშაპი, რომლებსაც სარეწაო მნიშვნელობა აქვთ. ვეშაპებიდან აღსანიშნავია გრენლანდიური ვეშაპი, რომლის სიგრძე 24 მ, ხოლო წონა 100 ტონას აღწევს.ფართოდაა გავრცელებული მარტოკბილა ანუ ნარვალი, თეთრი დელფინი. არქტიკული ოლქის ყინულებში მრავალგან გვხვდება თეთრი დათვი, ალაგ-ალაგ ყარსაღიც. სანაპირო ზონაში მრავლად ბუდობენ ნაირგვარი ფრინველები, რომლებიც ქმნიან „ფრინველთა ბაზრებს“. მათ შორის არიან ბატასინები, ალკევები, კაირები, თოლიები და სხვ. არქტიკული ოლქის შესწავლა დაიწყო აკადემიკოსმა კ. ბერმა 1887 წელს, ხოლო მისი შესწავლა გაღრმავდა საბჭოთა პერიოდში. ქართული საბჭოთა ენციკლოპედია, ტ. 1, თბ., 1975. — გვ. 611.
ნაჰიე

ნაჰიე (არაბ. ناحية‎, : Nāḥiyah; მრავლობითი Nawahi, არაბ. 'نواحي, : Nāwaḥy — ოლქი) — მეორე დონის ადმინისტრაციული დაყოფის ერთეული (მუნიციპალიტეტი) ოსმალეთის იმპერიაში. განაგებდა მუსელიმი ან მუდირი. სერბიაში ნაჰიე იყოფოდა სამთავრობოებად და სოფლებად. სერბების პირველი აჯანყებების დროს, 1804-1813 წლებში, მუსელიმი შეცვალა უხუცესმა — ვოევოდამ. 1815 წლიდან კი სერბიაში ნაჰიის სათავეში ობერკნეზი იდგა. 1834 წელს ნაჰიეს ეწოდა ოლქი. ნაჰიებად ტრადიციული დაყოფა ჩერნოგორიაში 1918 წლამდე შემორჩა. ადმინისტრაციული ერთეულის სახით დღესაც გამოიყენება ახლო აღმოსავლეთის ქვეყნებში: იორდანიაში, სირიაში, ეგვიპტეში და ერაყში. ქართული საბჭოთა ენციკლოპედია, ტ. 7, თბ., 1984. — გვ. 358.
ქავი ნაჯმი

ქავი გიბიათის ძე ნაჯმი (ნამდვილი გვარი — ნეჯმეთდინოვი, თათრ. Кави Һибәт улы Нәҗметдинов; დ. 15 დეკემბერი [ძვ. სტ. 2 დეკემბერი], 1901, სოფ. კრასნოი-ოსტროვი — გ. 24 მარტი, 1957, ყაზანი) — თათარი საბჭოთა მწერალი და საზოგადო მოღვაწე. სკკპ წევრი 1919 წლიდან. 1919 წლიდან მოხალისედ შევიდა წითელ არმიაში. 1922 წელს დაამთავრა მოსკოვის უმაღლესი სამხედრო-პედაგოგიური სკოლა. თხზულებების გამოყენება 1919 წლიდან დაიწყო. ლექსებსა და მოთხრობებში ასახა სამოქალაქო ომის ჰეროიკა, კოლექტივიზაცია. ისტორიულ-რევოლუციურ რომანში „გაზაფხულის ქარები“ (1948, სსრკ სახელმწიფო პრემია, 1951) ასახულია ადგილობრივი პროლეტარიატის ბრძოლა რუსეთის მუშათა კლასთან ერთად საბჭოთა ხელისუფლების დამყარებისათვის. ქართული საბჭოთა ენციკლოპედია, ტ. 7, თბ., 1984. — გვ. 358. ↑ Наджми Кави Гибятович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 2.0 2.1 Tatar Encyclopedia — 2002. <a href="https://wikidata.org/wiki/Track:Q18070243"></a> ↑ 3.0 3.1 Наджми Кави Гибятович // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a>
ნაჰა

ნაჰა (იაპონ. 那覇市) — ქალაქი და ნავსადგური იაპონიაში, კუნძულ ოკინავაზე. ოკინავის პრეფექტურის ადმინისტრაციული ცენტრი. რიუკიუს არქიპელაგის მთავარი ეკონომიკური ცენტრი. ქართული საბჭოთა ენციკლოპედია, ტ. 7, თბ., 1984. — გვ. 358. ↑ 沖縄県推計人口データ一覧（Excel形式）
ნაჰარი (აჟარის მუნიციპალიტეტი)

ნაჰარი — სოფელი აფხაზეთის ავტონომიური რესპუბლიკის აჟარის მუნიციპალიტეტში. მდებარეობს მდინარე კოდორის მარჯვენა მხარეს. ზღვის დონიდან 1000 მ, გულრიფშიდან 78 კმ. 2008 წლიდან ოკუპირებულია რუსეთის ფედერაციის მიერ. 1989 წლის აღწერის მონაცემებით სოფელში ცხოვრობდა 34 ადამიანი. ქართული საბჭოთა ენციკლოპედია, ტ. 7, თბ., 1984. — გვ. 358. ↑ 1989 წლის აფხაზეთის მოსახლეობის აღწერის მონაცემები ↑ კანონი ოკუპირებული ტერიტორიების შესახებ. დაარქივებულია ორიგინალიდან — 2011-01-01. ციტირების თარიღი: 2018-09-24.
ნატურალური ფილოსოფიის მათემატიკური საწყისები

Philosophiæ Naturalis Principia Mathematica (ლათ. „ნატურალური ფილოსოფიის მათემატიკური საწყისები“, ხშირად მოკლედ „საწყისები“ ან „მათემატიკის საწყისები“) — ისააკ ნიუტონის მიერ 1687 წლის 5 ივლისს გამოცემული სამტომეული. მასში შესულია ნიუტონის მოძრაობის კანონები და კლასიკური მექანიკის საფუძვლები, ისევე როგორც მისი უნივერსალური გრავიტაციის კანონები. Cambridge University, Cambridge Digital Library 1687: Newton's 'Principia', first edition (1687, in Latin) დაარქივებული 2013-04-17 საიტზე Wayback Machine. . 1687: Newton's 'Principia', first edition (1687, in Latin). Project Gutenberg
აზერბაიჯანის თეოლოგიის ინსტიტუტი

აზერბაიჯანის თეოლოგიის ინსტიტუტი (აზერ. Azərbaycan Respublikasının Dini Qurumlarla İş üzrə Dövlət Komitəsinin tabeliyində Azərbaycan İlahiyyat İnstitutu) — აზერბაიჯანის რესპუბლიკის უმაღლესი საგანმანათლებლო დაწესებულება, რომელიც სპეციალიზდება თეოლოგიის დარგში. ინსტიტუტი დაქვემდებარებულია აზერბაიჯანის რელიგიურ გაერთიანებებთან მუშაობის სახელმწიფო კომიტეტთან. 2018 წლის 9 თებერვალს აზერბაიჯანის რესპუბლიკის პრეზიდენტმა ილჰამ ალიევმა ხელი მოაწერა ბრძანებას აზერბაიჯანის რესპუბლიკის სახელმწიფო კომიტეტში აზერბაიჯანული თეოლოგიის ინსტიტუტის შექმნის თაობაზე რელიგიურ გაერთიანებებთან მუშაობისთვის. ამავე ბრძანებით, აზერბაიჯანის რესპუბლიკის განათლების სამინისტროს დაევალა ბაქოს სახელმწიფო უნივერსიტეტის თეოლოგიის ფაკულტეტი აზერბაიჯანის თეოლოგიის ინსტიტუტის სტრუქტურაში ჩაერთოთ. ინსტიტუტის რექტორი ჯეიჰუნ მამედოვია. 13 სექტემბერს, ბაქოს სახელმწიფო უნივერსიტეტის თეოლოგიის ფაკულტეტის ყოფილი დეკანი მუბარიზ ჯამალოვი აზერბაიჯანის თეოლოგიის ინსტიტუტის პრორექტორის მოადგილედ დაინიშნა საგანმანათლებლო საკითხებში. 2018 წლის 17 სექტემბერს ბაქოში შედგა აზერბაიჯანის თეოლოგიის ინსტიტუტის გახსნა. ინსტიტუტში განათლების მიღება უფასოა. 2018 წლის 26 ივლისს გამოცხადდა ინსტიტუტის ოფიციალური ემბლემის კონკურსი. 8 აგვისტოს, წარდგენილ 106 ნიმუშთა შორის, შეირჩა და დამტკიცდა მიმდინარე ლოგო. ინსტიტუტს აქვს 1 ფაკულტეტი და 3 დეპარტამენტი. სწავლება ხორციელდება აზერბაიჯანულ ენაზე ორი სპეციალობით: ისლამური კვლევები და რელიგიური სწავლებები. საგნებს შორის ისწავლება ინგლისური, არაბული, კლასიკური ებრაული, სანსკრიტი, კლასიკური ბერძნული, ლათინური, რუსული და სპარსული ენები. ბაქოს სახელმწიფო უნივერსიტეტი ↑ Распоряжение Президента Азербайджанской Республики о создании Азербайджанского института теологии - president.az ↑ Распоряжение Президента Азербайджанской Республики о назначении Дж.В.Mамедова ректором Азербайджанского института теологии - president.az ↑ Azərbaycan İlahiyyat İnstitutuna prorektorlar təyin edilib დაარქივებული 2018-09-24 საიტზე Wayback Machine. - (აზერბაიჯანული) ↑ Состоялось открытие Азербайджанского института теологии -azertag.az ↑ İlahiyyat İnstitutunun loqosu müəyyənləşib - report.az ↑ К сведению абитуриентов, желающих поступить в Азербайджанский Институт Теологии на бесплатной форме обучения. დაარქივებულია ორიგინალიდან — 2018-09-27. ციტირების თარიღი: 2018-09-24.
მუსტაფა ნაჰას-ფაშა

მუსტაფა ნაჰას-ფაშა (არაბ. مصطفى النحاس باشا; დ. 10 ივნისი, 1879, სამანუდი, ღარბიის პროვინცია — გ. 23 აგვისტო, 1965, ალექსანდრია) — ეგვიპტის სახელმწიფო და პოლიტიკური მოღვაწე. პარტია „ვაფდის“ ერთ-ერთი ორგანიზატორი, 1924-1927 წლებში მისი გენერალური მდივანი, 1927-1952 წლებში თავმჯდომარე, 1952-1953 წლებში საპატიო თავმჯდომარე. 1928, 1930, 1936-1937, 1942-1944, 1950-1952 წლებში ეგვიპტის პრემიერ-მინისტრი. 1954 წლიდან ჩამოშორდა პოლიტიკურ მოღვაწეობას. ქართული საბჭოთა ენციკლოპედია, ტ. 7, თბ., 1984. — გვ. 358. ↑ [1]
ჩვეულებრივი ძროხა

ჩვეულებრივი ძროხა, ძროხა (ლათ. Bos) — წყვილჩლიქოსანი ცხოველების გვარი ძროხისებრთა ოჯახისა. სხვადასხვა წყაროების მიხედვით მოიცავს 5, 7, 8 ან უფრო მეტ სახეობას. მოიცავს რამდენიმე მოშინაურებულ ფორმას. გავრცელებულნი არიან მთელ მსოფლიოში. გარეული ფორმები ბინადრობენ პრერიებში, ტროპიკულ ტყეებში, სავანებში, მაღალ მთებში და სხვ. ცოცხლობენ 18–25 წელი, ტყვეობაში 36 წლამდეც აღწევენ. სხვადასხვა სახეობის მაკეობა 9-დან 11 თვემდე გრძელდება. შობენ ერთ, იშვიათად ტყუპ ხბოს, უმთავრესად გაზაფხულობით. ცხოვრობენ ჯოგებად, რომლებშიც 10-დან რამდენიმე ათეულამდე ცხოველი ერთიანდება. ჩვეულებრივ ჯოგში მხოლოდ ერთი მამალია. ადამიანის საცხოვრისთან ახლოს მცხოვრები ინდივიდები ღამით არიან აქტიურები. იკვებებიან სხვადასხვა მცენარეულობით. Соколов И.И. Копытные звери. — Фауна СССР. Млекопитающие, т. 1, вып.3. — Ленинград: Издательство АН СССР, 1959. — С. 599-617. — 640 с. — 1800 экз. ↑ გოცირიძე ნ., ქართული საბჭოთა ენციკლოპედია, ტ. 7, თბ., 1984. — გვ. 182.
ანგიო...

ანგიო... (ბერძ. ἀγγεῖον — ჭურჭელი) — რთული სიტყვის პირველი შემადგენელი ნაწილი. მნიშვნელობით შეესაბამება სიტყვას „ძარღვი“. მაგ. ანგიოგრაფია, ანგიონევროზი, ანგიოსპაზმი და მისთ. ქართული საბჭოთა ენციკლოპედია, ტ. 1, თბ., 1975. — გვ. 437.
ნიკოლოზ გოგნიაშვილი

ნიკოლოზ რევაზის ძე გოგნიაშვილი (დ. 6 დეკემბერი, 1844, სოფ. ქვემო ხოდაშენი, ახლანდ. თელავის მუნიციპალიტეტი — გ. 31 იანვარი, 1913, იქვე) — ქართველი სამხედრო მოღვაწე, რუსეთის იმპერიის არმიის გენერალ-მაიორი (1900 წ.). 1863 წლიდან მსახურობდა რუსეთის არმიის მე-3 გრენადერთა საარტილერიო ბრიგადაში. მონაწილეობდა 1877-78 წლების რუსეთ-ოსმალეთის ომში; 1896–1900 წლებში მსახურობდა კავკასიის სამხედრო ოლქის შტაბში. დაჯილდოებული იყო წმ. ვლადიმირის, წმ. ანას და წმ. სტანისლავის სხვადასხვა ხარისხის ორდენებით. დოლიძე ლ., ენციკლოპედია „საქართველო“, ტ. 2, თბ., 2012. — გვ. 66. ნიკოლოზ გოგნიაშვილი — საქართველოს ბიოგრაფიული ლექსიკონი
რევაზ გოგნიაშვილი

რევაზ დიმიტრის ძე გოგნიაშვილი (დ. 26 ოქტომბერი, 1893, სოფ. ქვემო ხოდაშენი, ახლანდ. თელავის მუნიციპალიტეტი — გ. 20 მარტი, 1967, თბილისი) — ქართველი კომპოზიტორი და დირიჟორი; თბილისის საოპერო სცენაზე დადგმული პირველი ქართული ოპერის „ქრისტინეს“ ავტორი. პირველდაწყებითი განათლება მიიღო თბილისის სამუსიკო სასწავლებელში (ი. ტერ-დავიდოვის კლასი). 1913 წელს დაამთავრა პარიზის კონსერვატორია საკომპოზიციო განხრით პროფ. პენიოს, გრავარეს და ივადონის ხელმძღვანელობით. სწავლის პერიოდში პარიზის ერთ-ერთმა ცნობილმა ფირმამ გამოსცა გოგნიაშვილის საფორტეპიანო პიესა „სევდა“. 1913–14 წლებში პარიზშივე დირიჟორობდა ერთ-ერთ სიმფონიურ ორკესტრს. 1914 წელს დაბრუნდა საქართველოში და დაიწყო ინტენსიური შემოქმედებითი მოღვაწეობა. შეკრიბა და დაამუშავა ქართული ხალხური სიმღერები. იმავე წელს დაიწყო მუშაობა ოპერა „ქრისტინეზე“ (მისივე ლიბრეტო, ეგნატე ნინოშვილის მოთხრობისა და პოლიო ირეთელის პიესის მიხედვით). ოპერის პრემიერა შედგა „ქართული კლუბის“ სცენაზე 1918 წლის 21 მაისს (რეჟისორი: კონსტანტინე ანდრონიკაშვილი, დირიჟორი: ნიკოლოზ ქართველიშვილი, იასონის პარტია: ვანო სარაჯიშვილი), ხოლო იმავე წლის 17 ივნისს დაიდგა თბილისის საოპერო თეატრის სცენაზე. გოგნიაშვილის სხვა ნაწარმოებებიდან აღსანიშნავია ოპერები: „ჯადოსანი“ და „მზის ქურუმი“, აგრეთვე ვოკალურ-საკრავიერი და კამერული ნაწარმოებები, მუსიკა დრამატული თეატრების დადგმებისათვის. ეწეოდა პედაგოგიურ მოღვაწეობას თბილისის სამუსიკო სკოლებში. ცუცქირიძე შ., ენციკლოპედია „საქართველო“, ტ. 2, თბ., 2012. — გვ. 66. რევაზ გოგნიაშვილი — საქართველოს ბიოგრაფიული ლექსიკონი
გოგნიაშვილი

საკუთარი სახელი გოგნიაშვილი შეიძლება აღნიშნავდეს ერთ-ერთ შემდეგ პიროვნებათაგანს: გიორგი გოგნიაშვილი — პოლიტიკოსი ნიკოლოზ გოგნიაშვილი — რუსეთის იმპერიის არმიის გენერალ-მაიორი რევაზ გოგნიაშვილი — კომპოზიტორი, დირიჟორი
ანგიოგრაფია

ანგიოგრაფია (ანგიო... და ...გრაფია) — სხვადასხვა ორგანოს (თავის ტვინი, ფილტვი, გული, თირკმელი და სხვ.) სისხლძარღვთა გამოკვლევის რენტგენოლოგიური მეთოდი. სისხლძარღვთა სისტემაში შეჰყავთ ადამიანის ორგანიზმისათვის უვნებელი კონტრასტული ნივთიერება, რომელიც რენტგენოგრამაზე იძლევა სისხლძარღვთა კონტურის ჩრდილს. ანგიოგრაფიას იყენებენ სისხლძარღვთა და მათთან მიმდებარე ქსოვილების დაავადებათა გამოსავლენად. ქართული საბჭოთა ენციკლოპედია, ტ. 1, თბ., 1975. — გვ. 437.
ანგიონევროზი

ანგიონევროზი (ანგიო... და ნევროზი) — სისხლძარღვთა ინერვაციის ფუნქციური მოშლა. ახასიათებს კანის უეცარი გაფერმკრთალება ან გაწითლება, ზოგჯერ მწვავე შეშუპება, კიდურების დაბუჟება, ოფლიანობა და სხვა უსიამოვნო შეგრძნება. გვხვდება ნევროზისა და ფსიქოზის დროს. ქართული საბჭოთა ენციკლოპედია, ტ. 1, თბ., 1975. — გვ. 437.
ანგელნური ჯიში

მსხვილი რქოსანი საქონლის ანგელნური ჯიში — სარძეო მიმართულების ჯიში. გამოყვანილია გერმანიაში ნახევარკუნძულ ანგელნზე. აქვს სარძეო საქონლისათვის დამახასიათებელი ექსტერიერი. ფერად სხვადასხვა ელფერის წითელია. კუროს ცოცხალი მასა 650–750 კგ, ფურისა 440–460 კგ; მერძეულობა 3000–3500 კგ, მაქსიმალური — 4500 კგ-მდე; რძის ცხიმიანობა 4%. ანგელნური ჯიში რუსეთში XIX საუკუნეში შეიყვანეს. ფართოდ გამოიყენეს სტეპის წითელ, ბელორუსულ, ლატვიურ, ლიტვურ და ესტონურ ჯიშებთან შესაჯვარებლად. პოსტსაბჭოთა სივრცეში წმინდა ანგელნური ჯიში გვხვდება მხოლოდ უკრაინასა და უდმურტეთში. ქართული საბჭოთა ენციკლოპედია, ტ. 1, თბ., 1975. — გვ. 436.
სანჩო მარტინი

სანჩო მარტინი (ესპ. Sancho Martin), ცნობილი როგორც მწვანე რაინდი (სახელი შეერქვა აღჭურვილობის ფერის გამო) — XII საუკუნის ესპანელი რაინდი, ტვიროსის ალყის ერთ-ერთი მეთაური ჯვაროსანთა მხრიდან. სანჩოს მეთაურობით, ჯვაროსნები ხშირად თავს ესხმოდნენ მოალყეებს, რის შედეგადაც ალყა გაიწელა. მისი ბრძოლით აღტაცებულები იყვნენ არა მხოლოდ ქრისტიანები, არამედ მუსლიმებიც. სალადინმა ბევრჯერ შესთავაზა მას ისლამის მიღება და მუსლიმთა მხარეს ბრძოლა, მაგრამ სანჩომ უარი განაცხადა და მუსლიმთა წინააღმდეგ თავდასხმები განაგრძო. რამდენიმე იერიშის შემდეგ, 1188 წლის 1 იანვარს მუსლიმებმა ალყა მოხსნეს. Folda, Jaroslav (2005). Crusader art in the Holy Land: from the Third Crusade to the fall of Acre 1187–1291.  James, George Payne Rainsford (1854). A history of the life of Richard Coeur-de-Lion, King of England.  ↑ 1.0 1.1 Payne 1854, pp. 280–282. ↑ Folda 2005, p. 28. ↑ Nicholson, Helen; Nicolle, David (2005). God's Warriors: Knights Templar, Saracens and the Battle for Jerusalem.
რიჩარდ III (ინგლისი)

რიჩარდ III (ინგლ. Richard III; დ. 2 ოქტომბერი, 1452, ფოთერინგეი — გ. 22 აგვისტო, 1485, ბოსუორთი) — ინგლისის მეფე 1483 წლიდან, იორკების დინასტიის (პლანტაგენეტების სამეფო სახლის ერთ-ერთი შტო) უკანასკნელი წარმომადგენელი. ედუარდ IV-ის უმცროსი ძმა. ტახტზე ავიდა მცირეწლოვანი ედუარდ V-ის გადაყენებით, ვარდების ომის დროს. მოკლეს 1485 წელს ბოსუორთის ბრძოლაში დამარცხებისას. XVI საუკუნის ლიტერატურაში რიჩარდ III-ს მიაწერენ ტახტიდან ჩამოგდებული ჰენრი VI-ის, ედუარდ V-ისა და მისი ძმის მკვლელობას, ჰენრი VI-ის ცოლის დედოფალ ანას მოწამვლას და თავისი ძმის ჰერცოგ კლარენსის მკვლელობას. რიჩარდ III-ს ტომას მორმა უძღვნა „რიჩარდ III-ის ისტორია,“ ხოლო უილიამ შექსპირმა ისტორიული დრამა „რიჩარდ III“. ქართული საბჭოთა ენციკლოპედია, ტ. 8, თბ., 1984. — გვ. 399.
ჯანსუღ (ჯანო) ბაგრატიონი

ჯანსუღ (ჯანო) ბაგრატიონი (დ. 4 აპრილი, 1938 — გ. 13 იანვარი, 2022) — ქართველი ხელბურთელი, თამაშობდა თბილისის „ბურევესტნიკში“. სსრკ ჩემპიონი (1964), სამგზის მეორე (1965, 1966, 1967) და მესამე (1963) პრიზიორი. საქართველოს პოლიტექნიკური ინსტიტუტის ფიზიკური აღზრდის კათედრის გამგე (1973–1984), თბილისის სპორტკომიტეტის თავმჯდომარე (1984–1986), საქართველოს სპორტის დეპარტამენტის თავმჯდომარის მოადგილე (1986–1996) და პირველი მოადგილე (1996–2000), საქართველოს ეროვნული ოლიმპიური კომიტეტის პრეზიდენტი (1996–2004) და საპატიო პრეზიდენტი (2004 წლიდან). სპორტის საპატიო ოსტატი, სსრკ დამსახურებული მწვრთნელი, თბილისის საპატიო მოქალაქე (1998), ღირსების ორდენის და სოკ-ის ორდენის კავალერი. 1963 წელს დაამთავრა საქართველოს პოლიტექნიკური ინსტიტუტი, ხოლო 1976 წელს საქართველოს სახელმწიფო ფიზიკური კულტურის ინსტიტუტი. 1999–2004 წლებში იყო საქართველოს მე-5 მოწვევის პარლამენტის წევრი პარტიული სიით, საარჩევნო ბლოკიდან „საქართველოს მოქალაქეთა კავშირი“. ჯანსუღ (ჯანო) ბაგრატიონი — საქართველოს ბიოგრაფიული ლექსიკონი ჯანსუღ (ჯანო) ბაგრატიონი — საქართველოს პარლამენტის ოფიციალური საიტი (მოძველებული / არქივი / ახალი არქივი) ჯანსუღ (ჯანო) ბაგრატიონი — ქართული სპორტი ↑ „გარდაიცვალა ჯანო ბაგრატიონი“. 1tv.ge. ციტირების თარიღი: 13 იანვარი, 2022. შეამოწმეთ თარიღის პარამეტრი |access-date=-ში (დახმარება)
ჯემალ აბაიშვილი

ჯემალ აბაიშვილი (დ. 21 დეკემბერი, 1938 — გ. 13 აპრილი, 1989) — ქართველი და საბჭოთა ხელბურთელი, თამაშობდა მეკარის პოზიციაზე. საბჭოთა კავშირის სპორტის ოსტატი. გამოდიოდა თბილისის „ბურევესტნიკში“ (1961–1970) კრასნოდარის სკიფ-სა (1971–1973) და საბჭოთა კავშირის ნაკრებში (1962–1967). საბჭოთა კავშირის ორგზის ჩემპიონი (1962, 1964), საბჭოთა კავშირის ჩემპიონატების სამგზის მეორე (1965, 1966, 1967) და ორგზის მესამე (1963, 1971) პრიზიორი. მონაწილეობდა ორ მსოფლიო ჩემპიონატში (1964, 1967). საბჭოთა კავშირის ნაკრებში ითამაშა 51 მატჩი. „ბურევესტნიკი“ თბილისი 01 ﻿ საბჭოთა კავშირის ჩემპიონი: 1962, 1964 02 ﻿ საბჭოთა კავშირის ვიცე-ჩემპიონი: 1965, 1966, 1967 03 ﻿ საბჭოთა კავშირის ჩემპიონატის ბრინჯაოს პრიზიორი: 1963 ენუქიძე, ჯ., ჩეხური ჩანაწერები. 7. სიცოხლეში ლეგენდად ქცეული // „ლელო“, 29 ივლისი, 1964, № 148 (2511), გვ. 4. ჯემალ აბაიშვილი — საქართველოს ბიოგრაფიული ლექსიკონი ჯემალ აბაიშვილი — ბიოგრაფიული ლექსიკონი ჯემალ აბაიშვილი — ქართული სპორტი ჯემალ აბაიშვილი — საქართველოს ოლიმპიელთა კლუბი ჯემალ აბაიშვილი — ციფრული ფოტომატიანე „ივერიელი“
OUS-400

OUS-400 – პოლონური წარმოების გარე განათების სანათი. აწარმოებდა პოლონური ფირმა Mesko, ქ. სარჟისკო-კამიენნაში. აღნიშნული ტიპის სანათები იწარმოებოდა 1980-იანი წლების შუა პერიოდიდან 1990-ანი წლების ბოლომდე და ფართოდ იყო გავრცელებული სსრკ-ს ტერიტორიაზე, მათ შორის საქართველოში. იგი განკუთვნილი იყო მაღალი წნევის ნატრიუმის ნათურებისთვის. მისი უპირატესობებია: პლაფონის ჩამკეტი პრაქტიკული მოწყობილობა და მარტივი და საიმედო საკვანძო შეერთებები, თუმცა ТUZ (იგივე ИЗУ) მალე უფუჭდებოდა. არსებობს მისი რამდენიმე ქვეტიპი, რომლებიც მცირედით განსხვავდებიან დიზაინით და განკუთვნილია 150w 250w და 400w (OUS-400) ნათურებისთვის. OUS-400 ვარშავაში OUS-400 ვარშავაში OUS-400 თბილისში OUS-400 თბილისში https://old-lighting.ru/ru/content/oyc-400-polamp https://old-lighting.ru/ru/content/ous-400-elgo
The Hardest Part (სიმღერა)

The Hardest Part — ინგლისური როკ ჯგუფის Coldplay მეოთხე სინგლი მათი 2005 წლის ალბომიდან X&Y. სინგლი დიდი ბრიტანეთის რადიო ეთერებში და ჩამოსატვირთ საიტებზე 2006 წლის 3 აპრილს გამოვიდა. ხოლო საერთაშორისოდ, ევროპაში, კანადაში, და ავსტრალიაში 2006-ის მაისსა და ივნისში გამოჩნდა. სინგლის საერთაშორისო ვერსია დიდ ბრიტანეთში 2006-ის 19 ივნისს გახდა ხელმისაწვდომი. საფრანგეთში, ბელგიისა და შვეიცარიის ფრანგულ ნაწილებში "The Hardest Part"-ის მაგივრად "What If" გამოვიდა. ბელგიაში გამოშვებული CD იგივე ბ-მხარეს შეიცავდა, სიმღერას "How You See the World" ირლს კორტში საკონცერტო გამოსვლის ჩანაწერით. ინფორმაცია საიტზე Discogs
გურამ გოგოლაური

გურამ გოგოლაური (დ. 15 აპრილი, 1944, მანავი, ახლანდ. საგარეჯოს მუნიციპალიტეტი) — ქართველი სპორტსმენი, ძიუდოისტი; საბჭოთა კავშირის სპორტის დამსახურებული ოსტატი (1974). 1976 წელს დაამთავრა საქართველოს პოლიტექნიკური ინსტიტუტი, არმიის სპორტული კლუბი (თბილისი). 1970–1977 წლებში იყო საბჭოთა კავშირის ნაკრები გუნდის წევრი. ევროპის სამგზის (1972, 1973, 1974) ჩემპიონი გუნდურ შეჯიბრებაში, ორგზის ვერცხლისა (1971, 1972) და ბრინჯაოს (1973) მედალოსანი, მიუნხენის (1972) ოლიმპიური თამაშების მონაწილე (V ადგილი), საბჭოთა კავშირის ხალხთა V სპარტაკიადის ჩემპიონი სამბოში (1971). თბილისის ნაკრებ გუნდთან ერთად 1976 წელს გახდა საბჭოთა კავშირის თასის მფლობელი. 1973 წლის თებერვალში თბილისში გაიმართა ტრადიციული საერთაშორისო ტურნირი, სადაც გურამ გოგოლაურმა მეორე ადგილი დაიკავა. იმავე წლის თებერვალშივე დარმშტატში გამართულ დიდ საერთაშორისო ტურნირზე გურამ გოგოლაურმა პირველი ადგილი მოიპოვა. მადრიდში, იმავე წლის მაისში გამართულ ევროპის ჩემპიონატზე გურამ გოგოლაური გუნდურ ჩათვლაში ჩემპიონის ტიტულის, ხოლო პირად პირველობაში ბრინჯაოს მედლის მფლობელი გახდა. ასევე, ბრინჯაოს მედალი დაისაკუთრა კიევში გამართულ პირველ საკავშირო ჩემპიონატზე. ევროპის ჩემპიონი 1972 (გუნდური; ვოორბურგი, ნიდერლანდები) 1973 (გუნდური; მადრიდი, ესპანეთი) ევროპის ვიცე-ჩემპიონი 1971 (80 კგ; გიოტებორგი, შვედეთი) 1972 (80 კგ; ვოორბურგი, ნიდერლანდები) ევროპის ჩემპიონატის ბრინჯაოს პრიზიორი 1971 (გუნდური; გიოტებორგი, შვედეთი) 1973 (80 კგ; მადრიდი, ესპანეთი) საერთაშორისო ტურნირების ჩემპიონი 1971 (80 კგ; თბილისი) 1972 (80 კგ; ფრანკფურტი, გფრ) 1973 (80 კგ; თბილისი) 1973 (80 კგ; დარმშტადტი, გფრ) 1974 (80 კგ; თბილისი) საბჭოთა კავშირის ვიცე-ჩემპიონი 1974 (80 კგ; რიგა) საბჭოთა კავშირის ჩემპიონატის ბრინჯაოს პრიზიორი 1973 (80 კგ; კიევი) საბჭოთა კავშირის თასი 1976 (გუნდური; თბილისის ნაკრების შემადგენლობაში) მესამე ადგილი (75 კგ) საბჭოთა კავშირის ჩემპიონატი 1968, ლიპეცკი, რუსეთი (სამბო) პირველი ადგილი (75 კგ) საბჭოთა კავშირის ხალხთა V სპარტაკიადა 1971, მოსკოვი, რუსეთი (სამბო) მეორე ადგილი (80 კგ) საბჭოთა კავშირის ჩემპიონატი 1974, რიგა, ლატვია მესამე ადგილი (80 კგ) საბჭოთა კავშირის ჩემპიონატი 1973, კიევი, უკრაინა პირველი ადგილი (-80 კგ) ევროპის ჩემპიონატი 1973, მადრიდი, ესპანეთი პირველი ადგილი (-80 კგ) ევროპის ჩემპიონატი 1972, ვორბურგი, ნიდერლანდები მესამე ადგილი (-80 კგ) ევროპის ჩემპიონატი 1971, გეტებორგი, შვედეთი მესამე ადგილი (-80 კგ) ევროპის ჩემპიონატი 1973, მადრიდი, ესპანეთი მეორე ადგილი (-80 კგ) ევროპის ჩემპიონატი 1972, ვორბურგი, ნიდერლანდები მეორე ადგილი (-80 კგ) ევროპის ჩემპიონატი 1971, გეტებორგი, შვედეთი გუგუშვილი ნ., ენციკლოპედია „საქართველო“, ტ. 2, თბ., 2012. — გვ. 66-67. გურამ გოგოლაური — საქართველოს ბიოგრაფიული ლექსიკონი გურამ გოგოლაური — ბიოგრაფიული ლექსიკონი გურამ გოგოლაური — ქართული სპორტი გურამ გოგოლაური — JudoInside.com გურამ გოგოლაური — InsideSambo გურამ გოგოლაური — მემატიანე ↑ 1.0 1.1 1.2 1.3 1.4 1.5 1.6 1.7 1.8 „წელი სასახელო და ნაყოფიერი — ძიუდო“ (PDF). „ლელო“, № 8 (5038), გვ. 2. 12 იანვარი, 1974. ციტირების თარიღი: 25 იანვარი, 2022. შეამოწმეთ თარიღის პარამეტრი |access-date= და |date=-ში (დახმარება)
ელენე გოგოლევა

ელენე ნიკოლოზის ასული გოგოლევა (რუს. Еле́на Никола́евна Го́голева; დ. 25 მარტი, 1900, მოსკოვი — გ. 15 ნოემბერი, 1993, იქვე) — რუსი მსახიობი, საბჭოთა კავშირის სახალხო არტისტი (1949), საქართველოს სსრ სახალხო არტისტი (1964), სსრკ სახელმწიფო პრემიის ლაურეატი (1947, 1948, 1949). დაამთავრა მოსკოვის ფილარმონიასთან არსებული მუსიკალურ-დრამატული სასწავლებელი. მე-2 კურსიდან მიიწვიეს მოსკოვის მცირე თეატრში. მის მიერ შესრულებული როლებიდან აღსანიშნავია: სოფიო (ა. გრიბოედოვის „ვაი ჭკუისაგან“), პრინცესა ებოლი (ფ. შილერის „დონ კარლოსი“, დადგმა კოტე მარჯანიშვილისა, 1933), ივდითი (კ. გუცკოვის „ურიელ აკოსტა“) და სხვ. მონაწილეობდა ქართულ-რუსულ თეატრალურ ურთიერთობებში. პერიოდულად გამოდიოდა თბილისის ა. გრიბოედოვის სახელობის თეატრის სცენაზე. ენციკლოპედია „საქართველო“, ტ. 2, თბ., 2012. — გვ. 69. ქართული საბჭოთა ენციკლოპედია, ტ. 3, თბ., 1978. — გვ. 200. ელენე გოგოლევა — საქართველოს ბიოგრაფიული ლექსიკონი ელენე გოგოლევა კინოფილმების ინტერნეტ-მონაცემთა ბაზაში
კორი გარდნერი

კორი სკოტ გარდნერი (ინგლ. Cory Scott Gardner; დ. 22 აგვისტო, 1974) — ამერიკელი პოლიტიკოსი, სენატორი კოლორადოს შტატიდან, რესპუბლიკური პარტიის წევრი. 2014 წლის არჩევნებში დაამარცხა მოქმედი დემოკრატი სენატორი, მარკ უდალი. სენატორობამდე, იყო აშშ-ის წარმომადგენელთა პალატის და კოლორადოს წარმომადგენელთა პალატის წევრი. U.S. Senator Cory Gardner დაარქივებული 2018-09-26 საიტზე Wayback Machine. official U.S. Senate site Campaign website ↑ Representative Cory Scott Gardner (Cory) (R-Colorado, 4th). LegiStorm. ციტირების თარიღი: June 14, 2011.
მოადი

მოადი — სასამართლო პროცესის მონაწილე მხარე (მომჩივანი, მოპასუხე), XVI-XVIII საუკუნეების საქართველოში. ვახტანგ VI-ის სამართლის წიგნის მიხედვით, მოსამართლეებმა მოდავენი „ორნივ დაიბარონ... ჯერ ერთი აჩივლონ... მისი საჩივარ დაწერილი იქონიონ; მერმე მეორე მოადი აჩივლონ და მისი საქმე და საჩივარიც დაწერონ...“ (იხილეთ მუხლი 24, აგრეთვე 143, 216). ფურცელაძე დ., ქართული საბჭოთა ენციკლოპედია, ტ. 7, თბ., 1984. — გვ. 53.